Document ID: 32009R0150

ΚΑΝΟΝΙΣΜΌΣ (ΕΚ) αριθ. 150/2009 ΤΗΣ ΕΠΙΤΡΟΠΉΣ
της 20ής Φεβρουαρίου 2009
για την τροποποίηση του κανονισμού (ΕΚ) αριθ. 619/2008 σχετικά με την έναρξη διαρκούς δημοπρασίας για επιστροφές κατά την εξαγωγή που αφορούν ορισμένα γαλακτοκομικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 161 παράγραφος 3, το άρθρο 164 παράγραφος 2 στοιχείο β) και το άρθρο 170, σε συνδυασμό με το άρθρο 4,
Εκτιμώντας τα ακόλουθα:
(1)
Ο κανονισμός (ΕΚ) αριθ. 619/2008 της Επιτροπής (2) καθορίζει τους κανόνες για τη δημοπρασία όσον αφορά τις επιστροφές κατά την εξαγωγή για το φυσικό βούτυρο σε τεμάχια του κωδικού ex ex 0405 10 19 9700, το βουτυρέλαιο σε δοχεία του κωδικού ex ex 0405 90 10 9000 και το αποκορυφωμένο γάλα σε σκόνη του κωδικού ex ex 0402 10 19 9000.
(2)
Προκηρύχθηκε δημοπρασία για τον καθορισμό της επιστροφής κατά την εξαγωγή για τα εν λόγω γαλακτοκομικά προϊόντα. Σύμφωνα με το άρθρο 4 παράγραφος 2 του κανονισμού (ΕΚ) αριθ. 619/2008 οργανώνεται περίοδος υποβολής προσφορών μία φορά το μήνα. Για την καλύτερη αντιμετώπιση της επιδείνωσης της αγοράς γαλακτοκομικών προϊόντων, οι διαδικασίες υποβολής προσφορών για τον καθορισμό των επιστροφών κατά την εξαγωγή πρέπει να οργανώνονται δύο φορές το μήνα.
(3)
Συνεπώς, ο κανονισμός (ΕΚ) αριθ. 619/2008 πρέπει να τροποποιηθεί αναλόγως.
(4)
Λόγω της επιτακτικής ανάγκης να προβλεφθεί αποτελεσματικό μέτρο στήριξης της αγοράς, ο παρών κανονισμός πρέπει να αρχίσει να ισχύει την επομένη της δημοσίευσής του.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 4 παράγραφος 2 του κανονισμού (ΕΚ) αριθ. 619/2008 τροποποιείται ως εξής:
1)
Στο πρώτο εδάφιο, το εισαγωγικό κείμενο αντικαθίσταται από το ακόλουθο κείμενο:
«Κάθε περίοδος υποβολής προσφορών αρχίζει στις 13:00 (ώρα Βρυξελλών) την Τρίτη πριν από την καταληκτική ημερομηνία που αναφέρεται στο τρίτο εδάφιο, με τις ακόλουθες εξαιρέσεις:».
2)
Στο τρίτο εδάφιο, το εισαγωγικό κείμενο αντικαθίσταται από το ακόλουθο κείμενο:
«Κάθε περίοδος υποβολής προσφορών λήγει στις 13:00 (ώρα Βρυξελλών), την πρώτη και την τρίτη Τρίτη του μήνα, με τις ακόλουθες εξαιρέσεις:».
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Φεβρουαρίου 2009.

Labels: 3
17